ผู้ชนะสิบทิศ ตอน ยอดขุนพล

ผู้ชนะสิบทิศ ตอน ยอดขุนพล เป็นภาพยนตร์ไทยแนวชีวิต โลดโผน สงคราม ประวัติศาสตร์ ขนาด 16 มม. พากย์สด ปี พ.ศ. 2509 ดัดแปลงจากนวนิยายชื่อเดียวกันของยาขอบ สร้างโดยเจ้าพระยาภาพยนตร์ กำกับโดยครูเนรมิต นำแสดงโดยไชยา สุริยัน, พิศมัย วิไลศักดิ์, กรุณา ยุวากร, ประจวบ ฤกษ์ยามดี และแมน ธีระพล เข้าฉายครั้งแรกเมื่อวันที่ 8 เมษายน พ.ศ. 2509 ที่โรงภาพยนตร์แกรนด์ ผู้ชนะสิบทิศ ตอน ยอดขุนพล เป็นภาพยนตร์ภาคแรกจากทั้งหมดสามภาคในภาพยนตร์ไตรภาคชุดผู้ชนะสิบทิศ

 เนื้อเรื่อง 
จะเด็ด (ไชยา สุริยัน) เป็นสามัญชนผู้ได้รับการเลี้ยงดูและอบรมจาก พระมหาเถรกุโสดอ (หม่อมหลวงรุจิรา อิศรางกูร) พระอาจารย์แห่งกษัตริย์อาณาจักรตองอู ต่อมาจะเด็ดได้รับการคัดเลือกให้เป็นผู้สืบทอด ดาบยอดขุนพล ซึ่งถือเป็นสัญลักษณ์แห่งอำนาจและความเป็นผู้นำทางการทหาร

ในรัชสมัยของ พระเจ้าตะเบ็งชะเวตี้ (ประจวบ ฤกษ์ยามดี) ซึ่งนับถือจะเด็ดในฐานะพระสหายคนสนิท จะเด็ดได้รับแต่งตั้งให้เป็นแม่ทัพนำกองทัพไปปราบปรามเมืองแปร อย่างไรก็ตาม ระหว่างการปฏิบัติหน้าที่ เขาได้ตกหลุมรักและอภิเษกสมรสกับ กุสุมา (พิศมัย วิไลศักดิ์) พระธิดาของพระเจ้าแปร การกระทำดังกล่าวก่อให้เกิดความไม่พอพระทัยแก่พระเจ้าตะเบ็งชะเวตี้อย่างรุนแรง จนนำไปสู่การยกกองทัพเข้าบุกโจมตีเมืองแปรในเวลาต่อมา

 นักแสดง 
 ไชยา สุริยัน รับบท จะเด็ด
 พิศมัย วิไลศักดิ์ รับบท ตะละแม่กุสุมา
 กรุณา ยุวากร รับบท ตะละแม่จันทรา
 ประจวบ ฤกษ์ยามดี รับบท มังตรา
 แมน ธีระพล รับบท สอพินยา
 หม่อมหลวงรุจิรา อิศรางกูร รับบท มหาเถรกุโสดอ
 ทัต เอกทัต รับบท พระเจ้าเมงกะยินโย
 ศรินทิพย์ ศิริวรรณ รับบท เลาชี
 ชนะ ศรีอุบล รับบท จาเลงกะโบ
 รุจน์ รณภพ รับบท สีอ่อง
 อดินันท์ สิงห์หิรัญ รับบท เนงบา
 แก่นใจ มีนะกนิษฐ์ รับบท ตองสา
 อบ บุญติด รับบท ขุนวัง
 สมพล กงสวรรณ รับบท ไขลู
 เชาว์ แคล่วคล่อง รับบท ตาคะยี
 เมตตา รุ่งรัตน์ รับบท ตะละแม่กันทิมา
 เอื้อมเดือน อัษฎา รับบท ตะละแม่อเทตยา
 พฤหัส บุญ-หลง รับบท มหาอุปราชรานอง
 บุศรา นฤมิตร รับบท ตะละแม่นันทวดี

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2509
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์สงครามไทย
หมวดหมู่:ภาพยนตร์ประวัติศาสตร์ไทย
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960